Lisa Ekdahl

Lisa Ekdahl (født 29. juli 1971 i Stockholm) er en svensk sangerinne og låtskriver innen populærmusikk. Så langt har hun gitt ut nesten 10 album, de fleste på svensk, men noen helt på engelsk. Hun er kjent for låten «Vem vet» fra 1994. Ved siden av å ha gitt ut en rekke album i eget navn, har hun deltatt på to album med Peter Nordahl trio.

 Biografi 
Ekdahl vokste opp i Mariefred med to søstre og hennes pappa, som var kjernefysiker, og mamma, som var førskolelærer. Hennes foreldre og tre andre stockholmsfamilier hadde av miljømessige hensyn på 1970-talls-ånd dratt vekk fra storbyen for å flytte ut på landet sammen, der man gjorde mange ting sammen. Ekdahl forteller med varme om sin oppvekst, der hun fra barndommen av har fått med seg følelsen at «allt er mulig».

Under gymnasietiden sin gikk hun på musikklinjen i Södertälje. 19. februar 1987 presenterte hun og nabogutten Claes Blomström duoens egen låt «Radioapparaten» i Café Norrköping.

Da hun var 18 år flyttet hun til Stockholm der hun i 1990 begynte å synge med Peter Nordahls jazztrio og etter det medvirket hun på et album med Toni Holgersson. På 1990-tallet produserte hun to engelskspråklige album sammen med Peter Nordahl Trio, When Did You Leave Heaven (1997) og Back to Earth (1998).

 Musikk-karriere 
Lisa Ekdahl fikk etter hvert en platekontrakt med EMI. Hennes debutalbum, Lisa Ekdahl, fra 1994, som blant annet inneholdt hitlåten «Vem vet»,Lilliestam, Lars: «Lisa Ekdahl», NE.se. ble en stor salgssuksess og ble belønnet med tre Grammiser og Rockbjörnen.

Ekdahl synger pop og jazz både på svensk og engelsk. Med sin kombinasjon av svensk visetradisjon og latino-jazz har Ekdahl funnet en personlig og egen stil i svensk populærmusikk, som blant annet har blitt beskrevet som «egensindig, skjør og følsom».

Lisa Ekdahl er venn med Lars Winnerbäck som har hjulpet henne med produsere to album, (Olyckssyster og Pärlor av glas). Hon har også sunget med Winnerbäck i noen av hans sanger. Hun opptrådte også sammen med ham i to låtar på konsert-DVD:n Live i Linköping, et opptak fra en av de tv ekstrainnsatte konsertene i Linköping år 2003.

Etter å ha bodd i New York bestemte Lisa Ekdahl seg for at hun ville spille inn et engelskspråklig album, det første på ni år. Da hun kom tilbake til Sverige igjen, stengte hun seg inne i sitt hjemmestudio i Stockholm og spilte inn de ni selvskrevne sangene på albumet Give Me That Slow Knowing Smile, som i Sverige ble utgitt 8. april 2009. Under platekontrakt med franske Sony Music ble albumet lansert i hela 14 land, og på våren og sommeren samme år gjennomførte hun også en europeisk turné som ble avsluttet med en konsert på Cirkus i Stockholm, den 16. desember 2009.

Sju spor på albumet er produsert av Mathias Blomdahl og to spor av Tobias Fröberg. Den kjente produsenten Ronny Lahti har mikset opptakene på Atlantis i Stockholm og albumet gjestes av blant annet norske Ane Brun, Teitur, Vanna Rosenberg og Keren Ann.

År 2016 var Lisa Ekdahl en av deltagerne i TV4s program Så mycket bättre. Samme år kom EP Famna jorden.

 Familie 
Ekdahl har en sønn, Milton (født 1994), sammen med bluessangeren Bill Öhrström. Hun har tidligere vært gift med Salvadore Poe (Paul DiBartolo) (1999–2005), tidigere gitarist i det amerikanske 1990-talls sleazerockbandet Spread Eagle. Per 2017 bodde hun på Södermalm i Stockholm sammen med musikeren Mathias Blomdahl og en datter født 2012.

 Diskografi 
 Studioalbum som soloartist 
 1994 - Lisa Ekdahl
 1996 - Med kroppen mot jorden
 1997 - Bortom det blå
 2000 - Lisa Ekdahl Sings Salvadore Poe
 2004 - Olyckssyster
 2006 - Pärlor av glas
 2009 - Give Me That Slow Knowing Smile
 2014 - Look to Your Own Heart
 2017 - När alla vägar leder hem
 2018 - More of the Good

 Samarbeidsplater 
 1995 - When Did You Leave Heaven (med Peter Nordahl trioen)
 1998 - Back to Earth (med Peter Nordahl trioen)
 2001 - Kiss & Hug: From a happy boy (duett med Lars H.U.G. i sangen Backwards)

 Livealbum 
 2011 - Lisa Ekdahl at the Olympia, Paris

 Samlingsalbum 
 2002 - Heaven Earth & Beyond
 2003 - En samling sånger
 2007 - Det bästa med Lisa Ekdahl & Peter Nordahl Trio

 Referanser 

 Eksterne lenker 



 En svensk fanside (engelsk oversettelse pågår)
 Lisa Ekdahl tributt side (engelsk) 
 En svensk tributt side: konsentrerer seg på sangtekster, inneholder et intervju av Lisa Ekdahl
 Enda en svensk side: Har noen sangtekster med gitarakkorder

 Lisa Ekdahl diskografi

Kategori:Svenske sangere
Kategori:Personer fra Stockholm